નારોલ રોડ પર આવેલા શાહવાડી પાસેના જનતાનગરમાં રહેતા બ્રિજેશ પુરણભાઇ પ્રજાપતિ પર સગીર યુવકે છરી વડે હુમલો કર્યો છે. બ્રિજેશભાઇ તેમના ઘર પાસે પાણીપૂરીની લારી ચલાવી પોતાનું ગુજરાન ચલાવે છે. ગઇ કાલે સાંજે સાડા ચાર વાગ્યાની આસપાસ એક સગીર યુવક બ્રિજેશભાઇની લારી પર પાણીપૂરી ખાવા માટે ગયો હતો. પાણીપૂરી ખાતાં ખાતાંં યુવક બ્રિજેશભાઇની લારીમાં હાથ નાખીને પકોડી લેવા ગયો હતો. યુવક લારીમાંથી પકોડી લે તે પહેલાં તેને બ્રિજેશભાઇએ રોક્યો હતો અને પકોડી લેવાની ના પાડી હતી.